recursal/SuperWikiNEXT-32B huggingface dataset:
**एरागॉन की कैथरीन** (कैस्टिलियाई: कैटालीना; ऐसे भी लिखते हैं **Katherine of Aragon**, 16 दिसम्बर 1485 – 7 जनवरी 1536) जून १५०९ से मई १५३३ ई॰ तक हेनरी अष्टम की पहली पत्नी के तौर पर इंग्लैंड की पटरानी थीं। रानी बनने से पहले वह हेनरी के बड़े भाई आर्थर की पत्नी के तौर पर वेल्स की राजकुमारी रह चुकी थीं।

कैस्टिले की इसाबेल प्रथम और एरागॉन के राजा फर्डीनंड द्वितीय की बेटी कैथरीन का तीन वर्ष की उम्र में अंग्रेजी सिंहासन के उत्तराधिकारी व हेनरी सप्तम के पुत्र आर्थर के साथ विवाह तय कर दिया गया था। उनकी शादी सन 1501 में हुई और आर्थर पांच महीने बाद ही मर गया। यूरोपीय इतिहास में पहली महिला राजदूत बनने वाली कैथरीन को 1507 ई॰ में इंग्लैंड में स्पेन के राजदूत का दर्ज़ा मिला।  इसके बाद कैथरीन ने आर्थर के छोटे भाई और 1509 में राजा बने हेनरी सप्तम से विवाह कर लिया। 1513 ई॰ में छ: महीनों के लिये जब हेनरी फ्रांस की यात्रा पर थे तब उन्होंने इंग्लैंड का शासन भी संभाला था। उस वक्त इंग्लैंड ने फ्लॉडॅन का युद्ध जीता जिसमें कैथरीन ने महत्वपूर्ण भूमिका निभाई।

1525 तक हेनरी रानी की परिचारिका ऐनी बोलिन के प्रति आसक्त हो चुका था और कोई जीवित पुरूष संतान ना पैदा कर पाने की वजह से कैथरीन से अलग होना चाहता था। आरंभ में तो दोनों का दांपत्य जीवन सुखद रहा, पर शीघ्र ही राजनीति उसके आड़े आई। हेनरी व ऐन द्वारा उसके विवाहविच्छेद के अनेक प्रयास किए गए और २३ मई १५३३ को अंतत: आर्कविशप थॉमस क्रैनमर ने उसके विवाह को अवैध घोषित किया और १० अगस्त को वह रानी के पद से वंचित कर दी गई। हेनरी अष्टम ने एनी बोलेन से विवाह कर लिया था। फलत: कैथरीन धार्मिक जीवन व्यतीत करने लगी। साथ ही आजीवन वह अपने विवाह की अवैधता तथा एनी बोलेन के शिशु के राज्याधिकार की वैधता स्वीकार कर लेने से इनकार करती रही। फलत: उसे मार डालने की धमकी दी जाने लगी और उससे उसकी बेटी मेरी छीन ली गई और उसे किमबोल्टन के किले में नज़रबंद कर दिए गया। एक रानी को मिलने वाले सभी अधिकार उससे छीन लिये गये, एकाकी जीवन व्यतीत करते हुए फलत: उसका स्वास्थ्य खराब हो गया और ८ जनवरी १५३६ को उसकी मृत्यु हुई। वह अपनी प्रजा के बीच एक बेहद लोकप्रिय रानी थी और उसकी दुखद परिस्थियों में हुई मृत्य ने अंग्रेजी प्रज़ा को घोर निराशा और दुख में डाल दिया।

जुआन लुईस वाइव्स द्वारा लिखित विवादास्पद पुस्तक *द एज़ुकेशन ऑफ़ क्रिस्चियन वूमेन*, जो महिला के शिक्षा अधिकारों की वकालत करती है कैथरीन को ही समर्पित थी और उन्होंने ही उसका विमोचन किया था। कैथरीन के व्यक्तित्व का प्रभाव आमजन पर इतना गहरा था कि उनके दुश्मन थॉमस क्रॉमवेल ने एक बार कहा कि *अगर महिला होने की बात छोड़ दी जाए तो वो इतिहास के सभी नायकों से श्रेष्ठ साबित होंगी*। 

> "If not for her sex, she could have defied all the heroes of History."
> 

 उन्होंने सफलतापूर्वक शैतानी मई दिवस (*एविल मे डे*) में भाग लेने वालों के लिये उनके परिवारों की खातिर क्षमा याचना की। गरीबों के लिये जनसेवा के विभिन्न नि:शुल्क कार्यक्रम शुरु करने के लिये उन्हें पूरे साम्राज्य में बहुत ख्याति मिली।  वह मानवतावाद की प्रमुख पक्षधर और प्रख्यात विद्वानों तोटेरडम का इरासमस और थॉमस मोर की मित्र भी थीं।

सन्दर्भ
-------

1. ↑  Weir 1991, पृ॰ 59.
2. ↑  Catherine of Aragon, Queen of England.
3. ↑  Lehman 2011, पृ॰ 295.
4. ↑  Chapuys 1533, पृ॰ 737.
5. 1 2  Deutscher & Bietenholz 1987, पृ॰ 283.
6. 1 2  Catherine of Aragon Biography.
गणित में अनन्त श्रेणियों के अभिसरण की जाँच करने वाली विधियों को **अभिसरण परीक्षण** (convergence tests) कहते हैं। ये विधियाँ सशर्त अभिसरण (conditional convergence), निरपेक्ष अभिसरण (absolute convergence), अभिसरण के अन्तराल (interval of convergence) या अपसरण (divergence) की जाँच करतीं हैं। 

S के लिए निश्चित व्यंजक ज्ञात करना सदैव सरल नहीं है। अत: हम यह जानने के लिए कि कोई विशिष्ट श्रेणी अभिसारी है या नहीं, अभिसारी और अपसारी की परीक्षाविधियों का प्रयोग करते हैं। यदि कोई श्रेणी केवल धनात्मक पदों से बनी है, तो किसी पद के उपरांत {Sn} एक वृद्धिमय अनुक्रम होगा और ऐसे वृद्धिमय अनुक्रम के अभिसरण के लिए आवश्यक और पर्याप्त अनुबंध यह है कि यह परिमित हो, अर्थात्‌ एक ऐसी अचर राशि K का अस्तित्व हो कि n के समस्त मानों के लिए Sn < K हो। धनात्मक पदोंवाली श्रेणी के अभिसरण परीक्षण की विधियाँ निम्नलिखित हैं :

### तुलनात्मक परीक्षा (Comparison test)

यदि नीली श्रेणी, Σbn, को अभिसारी सिद्ध कर सकते हैं तो इससे 'छोटी श्रेणी' Σan भी अवश्य ही अभिसारी होगी।
इस विधि में, किसी अनुक्रम {\displaystyle \left\{a\_{n}\right\}} के पदों की अन्य अनुक्रम {\displaystyle \left\{b\_{n}\right\}} के पदों से तुलना की जाती है। यदि,

*n* के सब मानों के लिये, {\displaystyle 0\leq \ a\_{n}\leq \ b\_{n}}, तथा {\displaystyle \sum \_{n=1}^{\infty }b\_{n}} अभिसारी हो तो {\displaystyle \sum \_{n=1}^{\infty }a\_{n}} भी अभिसारी होगी।

किन्तु, यदि,

*n* के सब मानों के लिये, {\displaystyle 0\leq \ a\_{n}\leq \ b\_{n}}, तथा {\displaystyle \sum \_{n=1}^{\infty }a\_{n}} अपसारी है, तो {\displaystyle \sum \_{n=1}^{\infty }b\_{n}} भी अपसारी होगी।

### अनुपात परीक्षा

देखें, **अनुपात परीक्षा** (रेशियो टेस्ट)

### कोशी (Cauchy) की मूल परीक्षा

देखें - **कोशी की मूल परीक्षा**

### समाकल परीक्षा

इन्हें भी देखें
---------------

* अनन्त श्रेणी
अभीष्ट का अर्थ है वांछित। जिस वस्तु की हमें जरूरत है अथवा हम जिस चीज की इच्छा या कामना रखते हैं उसे अभीष्ट कहते हैं।

इस शब्द का अधिकतर प्रयोग गणित में होता है, 
जैसे- अभीष्ट मान प्राप्त किया अर्थात् जिस वैल्यू की जरूरत थी वह वैल्यू प्राप्त की।। 

*यह शब्द हिंदी में काफी प्रयुक्त होता है, यदि आप इसका सटीक अर्थ जानते हैं तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।*

उदाहरण
------

"चलो अभीष्ट मार्ग पर सहर्ष खेलते हुआ"
यह मैथिली शरण गुप्त की कविता 'मानवता' की पंक्ति है। इसका अर्थ है हमें अपने निर्धारित या चयनित मार्ग पर प्रसन्नता के साथ चलना चाहिए।

मूल
---

वि० [सं० अभि√इष् (चाहना)+क्त] १. जो विशेष रूप से इष्ट हो। २. जो इष्ट होने के योग्य हो। जिसकी इच्छा या कामना की जाए। प्रिय या रुचिकर। जैसे—इस समय उनका यहाँ आना किसी को अभीष्ट नहीं है। पुं० १. वह (कार्य या पदार्थ) जो चाहा गया हो। २. एक अलंकार जिसमें अपने इष्ट की सिद्धि दूसरे के कार्य द्वारा होने का उल्लेख होता है

अन्य अर्थ
---------

संबंधित शब्द
------------

### हिंदी में

* 

### अन्य भारतीय भाषाओं में निकटतम शब्द
**एमिली डिकिंसन** (Emily Dickinson ; १८३०-१८८६) सुप्रसिद्ध अमेरिकी कवयित्री हैं। एमिली डिकिंसन का जन्म मेसाचुसेट्स के एमहर्स्ट नामक स्थान में हुआ। उनके पिता वकील और एहमर्स्ट कॉलेज के कोषाध्यक्ष थे। एमिली को एकांत प्रिय थी, इसलिए उनकी शिक्षा, सभी सुविधाएँ होते हुए भी, अधिक व्यापक न हो सकी। वह घर छोड़कर कहीं भी जाना पसंद नहीं करती थीं। उनके जीवनकाल में उनकी तीन चार कविताएँ ही प्रकाशित हुई। साहित्यिकों से उनका परिचय बहुत ही कम था। उनका जीवन मानो शून्य में बीता था। उनकी मृत्यु के बाद उनकी कविताओं की पांडुलिपियाँ उनकी बहन को मिलीं। दुर्भाग्यवश कुछ रचनाएँ उन्होंने नष्ट भी कर दीं। शेष १८९० में प्रकाशित हुईं और तत्काल ही उनकी प्रसिद्धि फैल गई।

उनकी कविताएँ जीवन, प्रेम, प्रकृति, मृत्यु आदि विषयों पर लिखी गई हैं। उनकी कला परंपरावादियों को चौंकानेवाली है। वे छंद, लय, तुक आदि के प्रयोग में काफी स्वतंत्रता से लिखती थीं। उनकी अनुभूतियाँ बहुत तीखी थीं। उनके एक साहित्यिक मित्र, हिगिंसन लिखते हैं। ये कविताएँ भूमि से जड़ों सहित उखाड़ी हुई लगती हैं। वे इन रचनाओं की तुलना ब्लेक की रहस्यवादी कविताओं से करते हैं। जीवन और प्रकृति के व्यापारों के प्रति इन छंदों में गहरी, सूक्ष्म और मौलिक अंतदृष्टि हमें मिलती है। हिगिंसन लिखते हैं, 'जब कोई विचार कौंधकर हमें चकित कर दे, व्याकरण की सीख देना अशिष्टता लगती है।

एमिली डिकिंसन की तुलना एमर्सन से की गई है। वे एमर्सन के रहस्यवादी व्यक्तिवाद से प्रभावित हुई थीं। ऐसा अनुमान किया जाता है कि उनका प्रेम पिता के ईषालु और संदेही स्वभाव के कारण असफल रह गया और इसीलिए वे अधिकाधिक आत्मकेंद्रित होती गईं। उनकी गणना एमर्सन के साथ १९वीं शताब्दी के दो सर्वश्रेष्ठ अमरीकन कवियों में होती है।

पाप और पुण्य, जीवन और मृत्यु के प्रश्न उन्हें व्याकुल करते रहते थे। वे प्यूरिटन हठधर्मी से कतराती थीं और इस मत की स्रष्टा की कल्पना अस्वीकार करती थीं। उनकी सुप्रसिद्ध कविता, 'अकेला श्वान', में विक्टोरियन युग के ईश्वर का उपहास है। अपनी रहस्यवादी कविताओं में वे अधिक आस्तिकता प्रकट करती हैं।

ग्रन्थ
------

* ऐटकेन : सेलेक्टेड पोएम्स ऑव एमिली डिकिंसन;
* बियांची : दि लाइफ़ ऐंड लेटर्स ऑव एमिली डिकिंसन;
* पॉलिट: एमिली डिकिंसन;
* ट्रैगार्ड: लाइफ़ ऐंड माइंड ऑव डिकिंसन।

सन्दर्भ
-------

1. ↑  D'Arienzo (2006)
2. ↑  "एमिली डिकिंसन की कविताएँ / एमिली डिकिंसन". कविताकोश. मूल से 24 अप्रैल 2015 को पुरालेखित. अभिगमन तिथि 14 जनवरी 2017.
3. ↑  "Poet Emily Dickinson Was A Much Loved Baker". NPR. मूल से 15 जनवरी 2017 को पुरालेखित. अभिगमन तिथि दिसंबर 27, 2016.
जब एक बढ़ई मेज बनाने की इच्छा करता है तो उसे पूर्व विद्यमान वस्तुओं जैसे लकड़ी, कीलें, आरी, हथौड़ी आदि की आवश्यकता पड़ती है, तब ही वह मेज बना सकता है। वह मेज बनाता है।.. सृष्टि नहीं करता, क्योंकि केवल ईश्वर ही सृष्टि कर सकता है। अर्थात्‌ बिना कुछ के, किसी भी वस्तु को बनाना और ईश्वर ने ऐसा ही किया।

ईश्वर ने ऐसा क्यों किया? ईश्वर ने स्वेच्छा से संसार और जो कुछ इसमें है, की रचना की, कि हम उसकी अच्छाई और दयालुता के भागीदार बन सकें। हम बाइबिल की प्रथम पुस्तक से जानते हैं कि ईश्वर ने संसार और जो कुछ भी इसमें है, सबकी छह कालखंडों में रचना की, जिन्हें दिन भी कहते हैं।

किस दिन क्या बनाया
------------------

पहले दिन ईश्वर ने प्रकाश बनाया।
दूसरे दिन उसने आकाश की रचना की और उसे स्वर्ग कहा।
तीसरे दिन ईश्वर ने पानी को जमीन से अलग किया और आज्ञा दी कि पृथ्वी घास, फूल, पौधे आदि उत्पन्न करें।
चौथे दिन ईश्वर ने सूर्य, चंद्रमा और तारों को बनाया।
पाँचवें दिन उसने पक्षियों और मछलियों की सृष्टि की।
छठवें दिन उसने दूसरे जानवरों को बनाया और अंत में मनुष्य की रचना की।
सातवें दिन ईश्वर ने विश्राम किया।

सृष्टि के भाग
-------------

सृष्टि के विभिन्न भाग हैं-
खनिज जगत- जैसे पत्थर, आदि। इनका केवल अस्तित्व है, जीवन, विकास और चेतना नहीं होती।
वनस्पति जगत- खनिज पदार्थ के समान अस्तित्व होता है, साथ ही जीवन और विकास।
प्राणी जगत- खनिज पदार्थ के समान अस्तित्व होता है, वनस्पति के सदृश जीवन और विकास, इसके अतिरिक्त संवेदना होती है।
मानव जगत- खनिज पदार्थ के समान इनका भी अस्तित्व होता है। वनस्पति जगत के समान इनमें जीवन होता है, प्राणी जगत के जैसे संवेदना होती है। इनके अतिरिक्त बुद्धि और स्वतंत्र इच्छा होती है।
दूतों का राज्य- सृष्टि का श्रेष्ठतम स्वरूप, खाली आत्मा, भौतिक शरीर नहीं, बीमारी, उम्र और मृत्यु से पीड़ित नहीं। श्रेष्ठतम बुद्धि और स्वतंत्र इच्छा से पुरस्कृत। वे अब और अनन्त काल तक ईश्वर की उपस्थिति में आनंद मनाते हैं।
**आकस्मिकवाद** (accidentalism) दार्शनिक मत ; घटनाओं के अकारण घटित होने का सिद्धांत। यूनान के महान दार्शनिक प्लेटो ने इसका प्रतिपादन किया। सीमाविशेष तक अरस्तू भी इसके समर्थक थे। संसार की गतिविधि के संचालन में अनेक आकस्मिक संयोगों का विशेष महत्त्व है। अत: इत मत को आकस्मिकवाद कहा गया। पाश्चात्य देशों में वैज्ञानिक विवेचन का प्राधान्य होने पर इस विचारधारा की मान्यता नहीं रही। उत्तरकालीन यूनानी दार्शनिकों ने भी "विधि" और "कारण" को प्रधानता देकर आकस्मिकवाद के सिद्धांत को अस्वीकार किया।

बौद्ध धर्म के व्यापक प्रसार के पूर्व भारत में आकस्मिकवाद की दार्शनिक मान्यता "यदृच्छावाद" के रूप में थी। ब्रह्मांड की संरचना और संचालन "आकस्मिकता" तथा "अकारणत्व" को कारण माना गया। सांख्य दर्शन में सूक्ष्म, अज्ञात और आकस्मिक तत्त्व को कार्य का प्रेरक बताया गया। भारतीय दर्शन में "आकस्मिकता" की "स्वेच्छा" तथा "अनवरतता" के रूप में भी मान्यता रही है।

"आकस्मिकवाद" स्पष्टत: मानता है कि सृष्टि की सभी घटनाएँ तथा समस्त कार्य अकारण और संयोगवश संपन्न हो रहे हैं। इस मत के आलोचकों का कथन है कि "कारण" का सूक्ष्म स्वरूप ज्ञात न होने पर उसे भ्रमवश "आकस्मिक" और "संयोगबद्ध" कहना युक्तिसंगत नहीं है। अपने ज्ञान, कल्पना और साधनों के सीमित और असमर्थ होने के कारण ही हमें कार्य, घटना अथवा रचना के "कारण" का बोध नहीं हो पाता और इस स्थिति को "आकस्मिक" कह दिया जाता है। संप्रति "आकस्मिकवाद" वैज्ञानिक चिंतनविधि के कारण मान्य नहीं है।

नीतिशास्त्रीय चिंतन में "आकस्मिकवाद" इस तथ्य का प्रतिपादन करता है कि मानसिक परिवर्तन आकस्मिक और अकारण भी होते हैं, तथा पूर्वनिश्चित कारणों एवं प्रेरक तत्वों के अभाव में भी स्वेच्छया संचालित मानसिक व्यापार स्वत: गतिशील रहते हैं; चित्रकला में "आकस्मिकवाद" प्रकाश के आकस्मिक प्रभावों के विवेचन से संबंधित हैं।
**ईडन हैज़ार्ड** (जन्म 7 जनवरी 1991) का पूरा नाम ईडन माइकल वाल्टर हैज़ार्ड है। वे बेल्जियम के एक पेशेवर फुटबॉलर हैं जो ला लीगा क्लब *रियल मैड्रिड* के लिए विंगर या हमलावर मिडफील्डर के रूप में खेलते हैं। उन्हें उनकी सृजनात्मकता, ड्रिब्लिंग (गेंद को आगे की तरफ़ ले जाना), पासिंग और दूरदर्शिता के लिए जाने जाना जाता है। ऐसे कौशल रखने वाले वे अपनी पीढ़ी के सर्वश्रेष्ठ खिलाड़ियों में से एक हैं।

आरंभिक जृवन
-----------

हैज़र्ड दो पूर्व फुटबॉल खिलाड़ियों के बेटे हैं और उन्होंने अपने खेल की शुरुआत बेल्जियम में स्थानीय युवा क्लबों के लिए खेलते हुए की। 2005 में वे फ्रांस चले गए जहाँ उन्होंने लीग 1 क्लब *लिले* के साथ अपने आगामी जीवन की शुरुआत की।

पेशेवर खिलाड़ी
--------------

ईडन माइकल वाल्टर हैज़ार्ड क्लब की अकादमी में दो साल खेले। 16 साल की उम्र में नवंबर 2007 में अपने पेशेवर खेल की शुरुआत की। वे *लिले* टीम का एक अभिन्न अंग बन गए। वे अपने पहले पूर्ण सीज़न में '**लीग 1 यंग प्लेयर ऑफ़ द ईयर'** पुरस्कार जीतने वाले पहले गैर-फ़्रांसीसी खिलाड़ी बने साथ ही अगले सीज़न में दो बार पुरस्कार जीतने वाले पहले खिलाड़ी भी बने। 2010-11 फ़्रेंच फ़ुटबॉल में वे *लिले* टीम का हिस्सा थे जिसने लीग और कप डबल जीता था। बेहतरीन प्रदर्शन के लिए उन्हें **लीग 1 प्लेयर ऑफ द ईयर** का ख़िताब दिया गया था। यह पुरस्कार जीतने वाले वे सबसे कम उम्र के खिलाड़ी थे।

संदर्भ
------

1. ↑  "हैज़ार्ड". रियल मैड्रिड सी.एफ़. अभिगमन तिथि 4 जुलाई 2020.
2. ↑  "लिवरपूल स्टार सेज़ शेल्सिया'स ईडेन हैज़ार्ड इज़ अमंग टॉप फ़ाइव प्लेयर्स इन द वर्ल्ड". टॉकस्पोर्ट. 6 सितंबर 2018. अभिगमन तिथि 29 मई 2022.
3. ↑  "बोलेटिन ऑफिशियल डे ला जुंटा डे अंडालुसिया - हिस्टोरिको डेल बीओजेए" [ऑफ़िशियल गज़ेट ऑफ़ द अंदलूशियन गवर्नमेंट – बीओजेए हिस्ट्री] (स्पेनिश में). रीज़नल गवर्नमेंट ऑफ़ अंदलूशिया. 12 अप्रैल 2022. अभिगमन तिथि 15 नवंबर 2022.

बाहरी कड़ियाँ
-------------

|  |  |
| --- | --- |
|  | **Eden Hazard** से संबंधित मीडिया विकिमीडिया कॉमंस पर उपलब्ध है।  |

* Eden Hazard रियल मैड्रिड सीएफ़ वेबसाइट पर
इस चित्र में एक ऐसी स्पन्दित तरंग दिखायी गयी है जो 2D ग्रिड पर **सभी** दिशाओं में गति कर रही है। अर्थात् यह तरंग अनुदैर्घ्य तरंग **नहीं** है।
**अनुदैर्घ्य तरंगे** (Longitudinal waves ; अनुदैर्घ्य = लम्बाई की दिशा में) वे तरंगें हैं जिनमें माध्यम के कणों का विस्थापन तरंग की गति की दिशा या उसके विपरीत दिशा में ही होता है। इन्हें "एल तरंगें" भी कहते हैं। यांत्रिक अनुदैर्घ्य तरंगों को 'संपीडन तरंगें' (compressional waves) भी कहते हैं क्योंकि इन तरंगों के संचरण के कारण माध्यम के अन्दर संपीडन (compression) और विरलन (rarefaction) का निर्माण होता है। 
भूकम्प के लिए उत्तरदायी प्राथिमक तरंगे भी अनुदैर्ध्य ही होती हैं। इन तरंगों को कर्षापकर्षि तरंगे भज कहते हैं। ध्वनि तरंगों की प्रकृति भी अनुदैर्ध्य होती है।

अनुप्रस्थ तरंगें (transverse wave) इससे अलग प्रकार की तरंगें हैं जिनमें कणों के कम्पन की गति, तरंग के संचरण की गति के लम्बवत होती है।

उदाहरण
------

वायु में ध्वनि तरंगें भी अनुदैर्घ्य तरंगें हैं। इसी प्रकार, भूकम्प और विस्फोट के कारण उत्पन्न पी तरंगें भी अनुदैर्घ्य तरंगें ही होतीं हैं। 

### ध्वनि तरंगें

अनुदैर्घ्य हार्मोनिक ध्वनि तरंगों की गति को निम्नलिखित समीकरण से अभिव्यक्त किया जा सकता है-

{\displaystyle y(x,t)=y\_{0}\cos {\Bigg (}\omega \left(t-{\frac {x}{c}}\right){\Bigg )}}
जहाँ:

* *y* गतिशील ध्वनि तरंग पर स्थित बिन्दु का अपनी मूल स्थिति से विस्थापन है,
* *x* तरंग के स्रोत से वह दूरी जहाँ तरंग पहुँच चुकी है,
* *t* बीता हुआ समय,
* *y*0 कम्पनों का आयाम
* *c* तरंग की चाल, और
* *ω* तरंग की कोणीय आवृत्ति

तरंग को *x* दूरी तय करने में *x*/*c* समय लगता है।

तरंग की आवृत्ति (*f*) और उसकी कोणीय आवृत्ति में निम्नलिखित सम्बन्ध है-

{\displaystyle f={\frac {\omega }{2\pi }}.}
तरंग का तरंगदैर्घ्य निम्नलिखित समीकरण से निकाला जा सकता है-

{\displaystyle \lambda ={\frac {c}{f}}.}
ध्वनि संचरण के सन्दर्भ में '*आयाम* का अर्थ ध्वनि के कारण उत्पन्न अधिकतम दाब तथा बिना ध्वनि के वायु के दाब के अन्तर से है। 

ध्वनि के संचरण का वेग अलग-अलग माध्यमों में अलग-अलग होता है। इसके अलावा यह ताप, माध्यम की संरचना (कम्पोजिशन) आदि पर भी निर्भर होता है।

### दाब तरंगे

किसी प्रत्यास्थ माध्यम में, दाब तरंगें निम्नलिखित समीकरण से अभिव्यक्त की जातीं हैं-

{\displaystyle y(x,t)\,=y\_{0}\cos(kx-\omega t)}
{\displaystyle y(x,t)\,=y\_{0}\cos(kx-\omega t+\alpha )}

  

जहाँ:

* *y*0 विस्थापन का आयाम,
* *k* कोणीय तरंगसंख्या (wavenumber) है,
* *x* संचरण की दिशा में दूरी,
* *ω* कोणीय आवृत्ति,
* *t* समय,
* *φ* कलान्तर है।

प्रत्यास्थ माध्यम की आयतन प्रत्यास्थता (बल्क मॉडलस), उस माध्यम को अपनी मूल स्थिति में लाने के लिए आवश्यक बल प्रदान करता है।

सन्दर्भ
-------

1. ↑  Weisstein, Eric W. "*P-Wave Archived 2006-04-18 at the Wayback Machine*". Eric Weisstein's World of Science.

इन्हें भी देखें
---------------

* विद्युतचुम्बकीय तरंग
* अनुप्रस्थ तरंग
जिस प्रकार सामान्य विज्ञान का व्यावहारिक पक्ष 'अनुप्रयुक्त विज्ञान' है, उसी प्रकार भाषाविज्ञान का व्यावहारिक पक्ष **अनुप्रयुक्त भाषाविज्ञान** (Applied linguistics) है। भाषासंबंधी मौलिक नियमों के विचार की नींव पर ही अनुप्रयुक्त भाषाविज्ञान की इमारत खड़ी होती है। संक्षेप में, इसका संबंध व्यावहारिक क्षेत्रों में भाषाविज्ञान के अध्ययन के उपयोग से है।

उपयोग
-----

भाषाविज्ञान का सर्वाधिक उपयोग **भाषाशिक्षण** के क्षेत्र में किया जा रहा है। भाषा देशी हो या विदेशी, स्वयं सीखनी हो या दूसरों को सिखानी हो, सभी कार्यो के लिये भाषाविज्ञान का ज्ञान उपयोगी होता है। इस भाषाशिक्षण के अंतर्गत वास्तविक शिक्षण पद्धति और पाठ्य पुस्तकों की रचना, दोनों ही सम्मिलित हैं। इस कार्य के लिये तुलनात्मक वर्णनात्मक-भाषाविज्ञान और शब्दावली-अध्ययन से भरपूर सहायता मिल सकती है। विदेशी छात्रों को अँग्रजी, फ्रांसीसी, रूसी आदि भाषाओं की शिक्षा देने के लिए इंग्लैड, अमरीका, फ्रांस और रूस आदि देशों में व्यापक अनुसंधानकार्य हो रहा है।

आशु लिपि की व्यवस्थित पद्धति के निर्माण में शब्दावली अध्ययन की बड़ी उपादेयता है। टाइपराइटर के कीबोर्ड की क्रम-व्यवस्था में भी भाषाविज्ञान का ज्ञान आवश्यक है।

आज के युग में भाषाविज्ञान का महत्त्व इसलिये भी बढ़ रहा है कि उसका उपयोग भाषाशिक्षण के अतिरिक्त स्वचालित या यांत्रिक अनुवाद (automatic or machine translation) के क्षेत्र में भी बहुत ही लाभदायक सिद्ध हो रहा है। एक भाषा के सूचनापरक तथा वैज्ञानिक साहित्य का दूसी भाषा में मानव मस्तिष्क के अनुरूप ही इलेक्ट्रॉनिक कंप्यूटरों (परिकलन यंत्रों) की सहायता से अनुवाद कर देना दिन-प्रति-दिन अधिकाधिक संभव होता जा रहा है।

सन्दर्भ
-------

बाहरी कड़ियाँ
-------------
किशोरों और नौजवानों या किसी भी आयु के लोगों बीच **आकस्मिक संभोग** उस यौन सम्बंध को कहते हैं जिसमें किसी स्नेह भाव या लम्बे समय के रिश्ते की आस के बिना लोग इस प्रक्रिया का भाग बनते हैं। आधुनिक काल में बहुप्रचलित इंटरनेट से प्राप्त मानव सम्बंधों का अपार ज्ञान, विभिन्न डेटिंग ऐप, बाज़ार में उपलब्ध गर्भ निरोधक सामग्री, हर आयु के लोगों को, विशेष रूप से युवकों और युवतियों को इस दिशा में अपनी ओर आकर्षित करते हैं।

प्रथा
-----

एक डेटिंग
एक रात का साथ व्यक्तियों के बीच एक एकल यौन मुठभेड़ है, जहां कम से कम एक पक्ष का दीर्घकालिक यौन या रोमांटिक संबंध स्थापित करने का कोई तत्काल इरादा या अपेक्षा नहीं है। गुमनाम सेक्स उन लोगों के बीच वन-नाइट स्टैंड या कैज़ुअल सेक्स का एक रूप है, जिनका एक-दूसरे के साथ बहुत कम या कोई इतिहास नहीं है, अक्सर अपनी मुलाकात के एक ही दिन यौन क्रिया में संलग्न होते हैं और आमतौर पर एक-दूसरे को फिर कभी नहीं देखते हैं।

सामाजिक सेक्स
फ्रेंड्स विथ बेनिफिट्स एंड बूटी कॉल शब्द उन स्थितियों का वर्णन करते हैं जिनमें एक व्यक्ति किसी ऐसे व्यक्ति के साथ यौन संबंध रखता है जिसे वे आम तौर पर एक दोस्त या किसी ऐसे व्यक्ति के रूप में मानते हैं जिसके वे काफी करीब हैं। वे एक विशेष रोमांटिक रिश्ते में नहीं हैं । इसमें शामिल पार्टियों के पास भावनात्मक लगाव की एक डिग्री हो सकती है, लेकिन किसी भी कारण से, "स्ट्रिंग्स अटैच" नहीं करना चाहते हैं।

दुष्प्रभाव
----------

* इस से यौन संचारित रोगों का खतरा बढ़ जाता है।
* समाज में अवांछित गर्भावस्था के मामलों और नाजयज़ बच्चों के जन्म में वृद्धि हो सकती है।
* सामाजिक अराजकता और मनोवैज्ञानिक समस्याएँ उत्पन्न हो सकती हैं।

### खेद की भावना

अचानक बने यौन संबंध में कई ऐसी वजहें होती हैं जिनसे दोनों पक्षों के लिए खेद और पछतावे की स्थिति पैदा हो सकती है। नैतिकता के स्तर पर भी खेद की भावना घर करती है और यौन संक्रमण का भी डर लगा रहता है।

पश्चिमी देशों में शोध और वहाँ के लोगों के विचार
-----------------------------------------------

न्यूयॉर्क और कॉर्नेल यूनिवर्सिटी में 371 विद्यार्थियों पर लगातार 9 महीने तक हुई शोधार्थियों के अध्ययन में ये नतीजा निकलकर आया कि युवकों के रवैये और मानव स्वभाव से यह स्पष्ट है कि यदि आकस्मिक संभोग से गैर-प्रतिबद्धता और आवश्यक प्रसन्नता की सामयिक प्राप्ति के कारण स्वीकार योग्य है।

इन्हें भी देखें
---------------

* पूर्तिकर साथी
* कुटीर सह-आवास
* कुक्कुरीय संभोग
* परगमन
* सामुहिक संभोग
* इल्लिसिट एन्काउंटर्स
* स्वच्छंद यौन संबंध
* लैंगिक रुझान

सन्दर्भ
-------

1. 1 2  "संग्रहीत प्रति". मूल से 2 सितंबर 2018 को पुरालेखित. अभिगमन तिथि 2 सितंबर 2018.
2. ↑  "संग्रहीत प्रति". मूल से 2 सितंबर 2018 को पुरालेखित. अभिगमन तिथि 2 सितंबर 2018.
3. ↑  "संग्रहीत प्रति". मूल से 3 सितंबर 2018 को पुरालेखित. अभिगमन तिथि 2 सितंबर 2018.

बाहरी कड़ियाँ
-------------

* क्यों बुरा नहीं है आकस्मिक सेक्स?
काश्गर की ईदगाह मस्जिद
**ईदगाह मस्जिद** (उइग़ुर: ھېيتگاھ مەسچىتى‎, हेतगाह मॅसचिती; अंग्रेज़ी: Id Kah Mosque, ईद काह मॉस्क) पश्चिमी जनवादी गणतंत्र चीन के शिन्जियांग प्रान्त के काश्गर शहर में स्थित एक मस्जिद है। यह चीन की सबसे बड़ी मस्जिद है, जिसमें १०,००० से २०,००० नमाज़ी समा सकते हैं। रमज़ान के दौरान यहाँ कभी-कभी १ लाख लोगों तक का जमावड़ा हो जाता है। इसका निर्माण सन् १४४२ (अनुमानित) में शक़सिज़ मिर्ज़ा (سانسىز مىرز‎) ने करवाया, जो उस समय काश्गर के शासक थे। यहाँ पहले से सन् ९९६ से बने हुए कुछ हिस्से थे जिन्हें मस्जिद में शामिल कर लिया गया।

विवरण
-----

ईदगाह मस्जिद १६,८०० वर्ग मीटर के क्षेत्रफल पर फैली हुई है। मस्जिद के मुख और अन्य भागों में पीले रंग की टाइलें लगी हुई हैं और समय-समय पर इमारत की मरम्मत की जा चुकी है। मस्जिद का अध्ययन करने वाले विशेषज्ञों के अनुसार इस मस्जिद की शैली मध्य एशिया और मध्य पूर्व से ज़्यादा मिलती है और चीन की अन्य मस्जिदों से कम। सामने के आँगन में पेड़ लगे हुए हैं और वहाँ पानी से भरा एक हौज़ है जहाँ अनुयायी मस्जिद के मुख्य भाग में दाख़िल होने से पूर्व वुज़ु करते हैं (यानी हाथ इत्यादि धोकर शुद्ध करते हैं)।

इन्हें भी देखें
---------------

* काश्गर

सन्दर्भ
-------

1. 1 2  Intercontinental's best of China Archived 2013-09-30 at the Wayback Machine, Eugene Law, China Intercontinental Press, 2004, ISBN 978-7-5085-0429-2
**कारू-चान** शहरी किंवदंतियों में से एक है।

अवलोकन
------

यह इत्सुकी असारी के एक परिचित द्वारा बताई गई कहानी है, जो अजीब और योकाई राक्षसों का प्रशंसक है, और माना जाता है कि यह परिचित की दादी का अनुभव है।

युद्ध के दौरान, मेरी दादी, जो एक राष्ट्रीय स्कूल में पढ़ने वाली लड़की थी, अपने कुछ दोस्तों के साथ जंगल में जलाऊ लकड़ी इकट्ठा कर रही थी। जब मैं गहरे जंगल में गया, तो मैंने सुना कि कोई मेरा उपनाम पुकार रहा है, इसलिए मैंने पूछा, "यह कौन है?" कारू-चान की आवाज़ की दिशा में, जंगल में थोड़ी चौड़ी जगह पर एक अजीब सी युवती खड़ी थी। और भले ही उस समय हर किसी के लिए मोनपे पहनना सामान्य था, कारू-चान ने मोनपे नहीं पहना था, बल्कि एक सुंदर नीले किमोनो को पहना हुआ था, जिसके चारों ओर फुरोशिकी लिपटी हुई थी। चूँकि कारू-चान वहीं खड़ा था, इसलिए लड़की और उसकी सहेली वहाँ से चली गईं और घर चली गईं, लेकिन उसके बाद लड़की को कभी-कभी कारू-चान का सपना आता था। सपना हर बार एक जैसा होता है, और किसी कारण से, यह कहा जाता है कि कारू-चान ने खुद को चट्टान पर एक पेड़ की शाखा से लटका लिया है, और 70 से अधिक वर्षों के बाद भी उसका यह सपना अभी भी है।

असरिजू ने अनुमान लगाया कि हो सकता है कि कारू-चान लड़कियों के सामने उन्हें कुछ बताने के लिए आया हो।
**एपोगोनिडाए** (Apogonidae), जिसे **कार्डिनल मछली** (Cardinalfish) भी कहा जाता है, हड्डीदार किरण-फ़िन मछलियों के पर्सिफ़ोर्मेज़ गण का एक कुल है। इसमें लगभग ३७० जातियाँ सम्मिलित हैं जो हिन्द, अटलांटिक और प्रशांत महासागरों में रहती हैं। यह अधिकतर समुद्री मछलियाँ हैं लेकिन इसकी कुछ जातियाँ अर्ध-खारे और कुछ मीठे पानी में भी रहती हैं।

रूप व स्वभाव
------------

यह ऊष्णकटिबन्धीय और उपोष्णकटिबन्धीय क्षेत्रों में अक्सर अनूप झीलों में और रीफ़ों के पास मिलती हैं। आकार छोटा होता है (लगभग १० सेंटीमीटर) और यह अक्सर रंग-बिरंगी होती हैं। इनका पृष्ठीय फ़िन ऊपर के हिस्से में दो भागों में विभाजित होता है। यह अपने शांत स्वभाव के कारण जलजीवशालाओं (अक्वेरियमों) में पाली जाती हैं। सागर में इनमें निशाचरता देखी जाती है और दिन में यह रीफ़ के अंधेरे हिस्सों में छुपती हैं।

इन्हें भी देखें
---------------

* परकोइडेई
* पर्सिफ़ोर्मेज़

सन्दर्भ
-------

1. ↑  Johnson, G.D.; Gill, A.C. (1998). Paxton, J.R.; Eschmeyer, W.N. eds. Encyclopedia of Fishes. San Diego: Academic Press. p. 183. ISBN 0-12-547665-5.
2. ↑  Smith, J.L.B. (1961): Fishes of the family Apogonidae of the Western Indian Ocean and the Red Sea. Ichthyological Bulletin; No. 22. Department of Ichthyology, Rhodes University, Grahamstown, South Africa.
कार्बन फाइबर फिलामेन्ट से बुना कपड़ा; कार्बन फाइबर फिलामेन्ट एक आम 'कम्पोजिट पदार्थ' है।
**कम्पोजिट पदार्थ** (Composite materials) दो या अधिक पदार्थों से निर्मित पदार्थ हैं जिनके अवयवों की भौतिक एवं रासायनिक गुण बहुत भिन्न होते हैं। इनके ये अवयव कम्पोजिट पदार्थ के अन्दर स्थूल (मैक्रोस्कोपिक) स्तर पर भी अलग-अलग ही बने रहते हैं। विशेष बात यह है कि कम्पोजिट पदार्थ में वे गुण प्राप्त हो जाते हैं जो कि उसके घटक पदार्थों में नहीं होते। इस विशेषता के कारण ऐसे पदार्थ बनाये जा सकते हैं जिनमें कोई विशिष्ट गुण हो (हल्का, कठोर आदि)। अपनी इसी विशेषता के कारण कम्पोजिट पदार्थ उद्योगों में बहुतायत में प्रयोग किये जाने लगे हैं। किन्तु कम्पोजिट पदार्थों के गुणों की व्याख्या करना सरल नहीं है।

प्रमुख कम्पोजिट पदार्थ
----------------------

* लकड़ी भी एक कम्पोजिट पदार्थ है।
* ग्लास फाइबर
* कार्बन फाइबर
* प्लाईवुड
* कंक्रीट
* केल्वार
* ग्लेयर (GLARE)

बाहरी कड़ियाँ
-------------

* Composite material key concepts
* Distance learning course in polymers and composites
* Composite Sandwich Structure of Minardi F1 Car
* Teaching support materials for the University of Plymouth composites degree
American animated television seriesसाँचा:SHORTDESC:American animated television series

***एप्पल एंड अनियन*** एक अमेरिकी एनिमेटेड असली कॉमेडी टेलीविज़न सीरीज़ है जिसे जॉर्ज गेंडी द्वारा बनाया गया है और कार्टून नेटवर्क स्टूडियो द्वारा निर्मित किया गया है। श्रृंखला का प्रीमियर 23 फरवरी, 2018 को कार्टून नेटवर्क पर हुआ, और दो सत्रों में कुल 76 एपिसोड प्रसारित किए गए, 7 दिसंबर, 2021 को इसका अंतिम एपिसोड प्रसारित किया गया और स्प्रिंग अनियन, जिनके पास दुनिया को देखने का बच्चों जैसा नज़रिया है, और मुख्य रूप से खाद्य पदार्थों से बसी बस्ती में उनका रोमांच है।

विकास और उत्पादन
----------------

लंदन में *द अमेजिंग वर्ल्ड ऑफ गमबॉल* पर काम करते हुए गेंडी ने सबसे पहले कार्टून नेटवर्क डेवलपमेंट स्टूडियो यूरोप को सीरीज का आइडिया दिया, एक सीरीज जिसे उन्होंने उत्पादित। बरबैंक में पहुंचने पर, गेंडी ने कार्टून नेटवर्क स्टूडियोज से इस अवधारणा के साथ संपर्क किया, जिसने एक पायलट के उत्पादन को हरी झंडी दिखाई। परिणामी शॉर्ट को 2015 में एनेसी फेस्टिवल में एक अन्य कार्टून नेटवर्क पायलट, *वेलकम टू माई लाइफ* के साथ प्रदर्शित करने के लिए चुना गया था, अंततः मई 2016 में ऑनलाइन रिलीज होने से पहले। 

शॉर्ट को सीमित श्रृंखला के लिए चुना गया था मार्च 2017 में, जिसका प्रीमियर 23 फरवरी, 2018 को हुआ था। 20 मई, 2019 को, श्रृंखला को दूसरे सीज़न के लिए चुना गया था।

1. ↑  François & Pascal (3 मार्च 2020). "Bigflo et Oli de retour au studio pour le doublage de la saison 2 de la série animée Pomme & Oignon" (फ़्रेंच में).
2. ↑  Sandrine Bajos (24 अक्टूबर 2018). Le Parisien (संपा॰). "Bigflo et Oli prêtent leur voix au dessin animé "Pomme et Oignon"" (फ़्रेंच में). अभिगमन तिथि 19 जुलाई 2019.
3. ↑  साँचा:Cite News
| **कचिन राज्यကချင်ပြည်နယ်Kachin State** |
| --- |
| मानचित्र जिसमें कचिन राज्यကချင်ပြည်နယ်Kachin State हाइलाइटेड है |
| सूचना |
| **राजधानी** : | म्यित्चीना |
| **क्षेत्रफल** : | ८९,०४१.७ किमी² |
| **जनसंख्या**(२०१४): • घनत्व : | १६,८९,४४१ १९/किमी² |
| **उपविभागों के नाम:** | ज़िले |
| **उपविभागों की संख्या:** |  ? |
| **मुख्य भाषा(एँ):** | जिन्गपो, बर्मी, ज़ाइवा |

**कचिन राज्य** (बर्मी: ကချင်ပြည်နယ်) बर्मा का उत्तरतम राज्य है। इसके पूर्वी और उत्तरी सरहदें चीन से मिलती हैं, और इसके पश्चिमोत्तर में भारत स्थित है। प्रान्तीय राजधानी म्यित्चीना के अलावा भामो और पुताओ यहाँ के मुख्य शहर हैं। कचिन राज्य का ५८८९ मीटर ऊँचा खाकाबो राज़ी पर्वत भारत-बर्मा की सीमा पर स्थित है और बर्मा का सबसे ऊँचा पर्वत है। दक्षिणपूर्वी एशिया की सबसे बड़ी झीलों में से एक, इन्दौजी झील, भी इसी प्रान्त में पड़ती है।

लोग
---

कचिन राज्य के अधिकतर निवासी जिन्गपो समुदाय के हैं और जिन्गपो भाषा बोलते हैं। यह अधिकतर ईसाई धर्म के अनुयाई हैं, हालांकि इनमें से बहुत बौद्ध धर्म व सर्वात्मवाद में भी मान्यता रखते हैं।

विवरण
-----

बर्मा के संविधानानुसार २४ सितंबर १९४७ ई. को म्यित्चीना एवं भामो ज़िलों को मिलाकर कचिन राज्य का निर्माण किया गया। काचीन का क्षेत्रफल लगभग १५,५०० वर्गमील है। यह राज्य उत्तरी बर्मा में नागा एवं पटकाई पहाड़ियों के पूर्व तथा सालविन नदी के पश्चिम में स्थित है। ईरावती तथा इसकी सहायक चाडविन नदियाँ इस राज्य के उत्तरी भाग से निकलकर दक्षिण की ओर बहती हैं। इस छिन्न-भिन्न पहाड़ी एवं पठारी क्षेत्र में घने जंगल हैं। पूर्वी भाग में कोचनी पहाड़ियाँ (६,००० से ७,००० फुट) उत्तर-दक्षिणी फैली हुई हैं। भामों तथा म्यित्चीना इस राज्य के प्रमुख नगर हैं। भामों चीनी सीमा से २० मील की दूरी पर स्थित बर्मा-चीन व्यापार का मुख्य केंद्र है। म्यित्चीना रेल द्वारा मांडले और रंगून से संबद्ध है। यहाँ से 'लेडो मार्ग' आसाम को जाता है। धान एवं मक्का इस राज्य की मुख्य उपज है। इसके अतिरिक्त कपास, तंबाकु, अफीम, मटर, तिहहन एवं सब्जियाँ भी उगाई जाती हैं। यह क्षेत्र निर्माण काष्ठ के लिए प्रसिद्ध है जो नदियों द्वारा बहाकर मांडले एवं रगून के कारखानों में पहुँचाया जाता है। ईरावती तथा अन्य नदियों की घाटियों में सोना पाया जाता है।

इन्हें भी देखें
---------------

* बर्मा
* खाकाबो राज़ी

बाहरी कड़ियाँ
-------------

* द कचिन पोस्ट (अंग्रेज़ी समाचार पत्र)

सन्दर्भ
-------

1. ↑  "Kachin state, northern Myanmar, Burma, travel info & maps". *Asterism.info*. मूल से 3 मार्च 2016 को पुरालेखित. अभिगमन तिथि 2012-05-23.

| * दे
* वा
* सं
बर्मा के प्रशासनिक विभाग |
| --- |
| राज्य | 
 चिन **·**  कचिन  **·**  कयिन **·**  कयाह **·**  मोन **·**  रखाइन **·**  शान  |  |
| मण्डल | 
 इरावदी **·**  बगो **·**  मगवे **·**  माण्डले **·**  सगाइंग **·**  तनीन्थार्यी **·**  यांगोन  |
**केनेथ फ्रैंक बैरिंगटन** (24 नवंबर 1930 - 14 मार्च 1981) अंग्रेज अंतरराष्ट्रीय क्रिकेट खिलाड़ी थे, जो 1950 और 1960 के दशक में इंग्लैंड क्रिकेट टीम और सरे काउंटी क्रिकेट क्लब के लिए खेले थे। वह दाएं हाथ के बल्लेबाज थे जो कभी-कभार लेग स्पिन गेंदबाजी किया करते थे।

विपक्षी टीम की गुणवत्ता के साथ उनकी बल्लेबाजी में सुधार रहा है; काउंटी चैम्पियनशिप में उनका औसत 39.87, प्रथम श्रेणी क्रिकेट में 45.63, टेस्ट क्रिकेट में 58.67 और ऑस्ट्रेलिया के खिलाफ 63.96 का रहा। वह सभी छह पारंपरिक टेस्ट मैदानों: ओल्ड ट्रैफर्ड, एजबेस्टन, हेडिंग्ले, लॉर्ड्स, ट्रेंट ब्रिज और द ओवल पर शतक बनाने वाले इंग्लैंड के पहले बल्लेबाज थे।

उनका टेस्ट करियर तब समाप्त हुआ जब 1968 में उन्हें ऑस्ट्रेलिया में दिल का दौरा पड़ा। 1975 से 1981 तक वे इंग्लैंड के चयनकर्ता और नियमित टूर मैनेजर थे। 14 मार्च 1981 को ब्रिजटाउन, बारबाडोस में तीसरे टेस्ट के दौरान दूसरे दिल का दौरा पड़ने से उनकी मृत्यु हो गई। कुल मिलाकर 1955 से 1968 तक खेलें 82 टेस्ट में उन्होंने 20 शतक और 35 अर्धशतक के साथ 6,806 रन बनाए।

सन्दर्भ
-------

1. ↑  "Ken Barrington profile and biography, stats, records, averages, photos and videos". *ईएसपीएन क्रिकइन्फो*. अभिगमन तिथि 14 अप्रैल 2022.

| * दे
* वा
* सं
आईसीसी क्रिकेट हॉल ऑफ़ फेम |
| --- |
| 

|  |
| --- |
| 
* अब्बास
* अकरम
* एम्ब्रोस
* बार्न्स
* बैरिंगटन
* बेदी
* बेडसर
* बेनो
* बॉर्डर
* बॉथम
* बायकॉट
* ब्रेडमैन
* चन्द्रपॉल
* जी. चैपल
* आई. चैपल
* कॉम्पटन
* कॉन्सटेंटाइन
* काउड्रे
* क्रो
* डेविडसन
* देव
* डेक्सटर
* डोनाल्ड
* द्रविड़
* फॉकनर
* फ्लॉवर
* गार्नर
* गावस्कर
* गिब्स
* गिलक्रिस्ट
* गूच
* गॉवर
* ग्रेस
* ग्रेवेनी
* ग्रीनिज़
* ग्रिमेट
* हैडली
* हॉल
* हैमंड
* हार्वे
* हेन्स
* हेडली
* हॉब्स
* होल्डिंग
* हटन
* जयवर्धने
* कालिस
* कन्हाई
* ख़ान
* नॉट
* कुम्बले
* लेकर
* लारा
* लारवुड
* लिली
* लिंडवाल
* लॉयड
* लोहमैन
* मांकड़
* मार्श
* मार्शल
* मे
* मैककेबे
* मैग्राथ
* मियांदाद
* मीलर
* मोहम्मद
* मॉरिस
* मुरलीधरन
* नोबल
* ओ'रीली
* जी. पॉलक
* एस. पॉलक
* पोंटिंग
* कादिर
* रोड्स
* बी. रिचर्ड्स
* वी. रिचर्ड्स
* रॉबर्ट्स
* संगाकारा
* सिम्पसन
* सोबर्स
* स्पोफोर्थ
* स्टैथम
* सटक्लिफ
* तेंदुलकर
* ट्रूमैन
* ट्रम्पर
* अंरडवुड
* वॉलकॉट
* वॉल्श
* वॉर्न
* वॉ
* वीक्स
* विलिस
* वूली
* वोर्रेल
* युनुस

 |

 |
|  |
| --- |
| इण्डियम / Indiumरासायनिक तत्व |
|  नमूना |
| रासायनिक चिन्ह: | In |
| परमाणु संख्या: | 49 |
| रासायनिक शृंखला: | संक्रमणोपरांत धातु |
| आवर्त सारणी में स्थिति |
| इलेक्ट्रॉनिक ढांचा |
| अन्य भाषाओं में नाम: | Indium (अंग्रेज़ी) |

**इंडियम** (Indium) एक रासायनिक तत्व का नाम है। यह मुलायम, आघातवर्ध्य, सहजगलनीय, रजतश्वेत धातु है जो प्रकृति में मुक्त अवस्था में नहीं पाई जाती। व्यापारिक वंग में इंडियम रहता है। सिलिंड्राइट नामक खनिज में यह १० प्र.श. तक मिलता है। पश्चिमी यूटा में पाए जानेवाले पेग्मैटाइट में इसकी मात्रा सबसे अधिक है। जस्ते के शोधन में प्राप्त सीसा इंडियम का प्रमुख स्रोत हैं।

इंडियम का उपयोग बहुमूल्य धातुओं के साथ मिश्रधातु के रूप में, आभूषणों में, दंत व्यवसाय में, कम गलनांक वाली मिश्रधातुओं और काँच को सील बंद करने के लिए प्रयुक्त मिश्र धातुओं के रूप में, परमाणु रिएक्टर में न्यूट्रान-संसूचक के रूप में, अर्धचालकों के रूप में और वायुयानों में सीसलेपित रजत बेयरिंग के लिए मुलम्मों के रूप में होता है।

आवर्त सारणी में इसका स्थान तीसरे वर्ग में हैं। इसका प्रतीक **In**, परमाणु क्रमांक ४९, परमाणु भार ११४.८, गलनांक १५६.३४° सें. क्वथनांक २१००° सें. तथा संयोजकता ३ है।

* 
* 

| * दे
* वा
* सं
आवर्त सारणी |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 | 3 |  | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca | Sc |  | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr | Y |  | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| क्षारीय धातु | क्षारीय पार्थिव धातु | लैन्थनाइड | ऐक्टिनाइड | संक्रमण धातु | संक्रमणोपरांत धातु | उपधातुएँ | बहुपरमाणुक अधातुएँ | द्विपरमाणुक अधातुएँ | निष्क्रिय गैस | अज्ञातरासायनिकगुण |

 |

 |
**अरक्षितता** (अंग्रेज़ी:Vulnerability) किसी प्रणाली या इकाई की उस असक्षमता को कहा जाता है जिससे कि वह किसी प्रतिकूल वातावरण के प्रभाव को सह नहीं सकता है। **अरक्षितता की खिड़की** (window of vulnerability - WOV) वह समय सीमा है जिसमें कि आत्मरक्षा के पैमाने कम से कम हो जाते हैं, या ढीले पड़ जाते हैं या खो जाते हैं। []

सामाजिक और वातावरण की अरक्षितता एक प्रणाली-संबंधी विधि की समझ के रूप में उन सभी वंचित समूहों के जोखिमों और परिसंपत्तियों का अध्ययन है जैसे कि वयोवृद्ध लोग। अरक्षितता-प्रणाली खुद अपने साथ सामाजिक नीति और जराविज्ञान को योजनाबद्ध करने के कई महत्वपूर्ण अपेक्षाओं को लाता है।.

सामान्य अनुप्रयोग
-----------------

संकट और आपदाओं जैसी स्थितियों में अरक्षितता एक ऐसी संकल्पना है जो लोगों को उनके वातावरण से सामाजिक शक्तियों और संस्थानों अथवा लोगों के सांस्कृतिक मूल्यों से जोड़ती है जो उन्हें थामते भी हैं और उन्हें चुनौती भी देते हैं। "अरक्षितता की संकल्पना आपदाओं की बहु-लक्षित दिशाओं को अभिव्यक्त करती है जिससे ध्यान उन सम्बंधों की संपूर्णता पर केन्द्रित होता है जो किसी सामाजिक परिस्थिति से उत्पन्न होते हैं इस शर्त के साथ कि वातावरण की शक्तियों के साथ मिलकर कोई आपदा सामने आती है।"

यह वह सीमा भी होती है जो किसी प्रणाली को ठेस पहुँचाती है, या जिससे कोई समुदाय संकट के प्रभाव से परेशान हो सकता है या हमला किए जाने या हानि की संभावना से जूझता है, जो या तो शारिरिक होते हैं या भावनात्मक हो सकते हैं, जिन पर यह कह सकता है कि "हम अरक्षित परिस्थिति में थे।"

इन्हें भी देखें
---------------

* विश्वासघात-योग्यता
* भावनात्मक असुरक्षा
* प्रतिनिधित्व अनुमान
* सत्य स्वयं और असत्य स्वयं
* अरक्षितता जिसका जुगाड़ करने लोग लाभ उठाते हैं
* अरक्षितता और प्यार का सिद्धान्त
* कम्प्यूटर प्रयोग में अरक्षितता
* अरक्षितता सूचकांक
* अरक्षित वयस्क

सन्दर्भ
-------

1. ↑  Sanchez-Gonzalez, D.; Egea-Jimenez, C. (2011). "Social Vulnerability approach to investigate the social and environmental disadvantages. Its application in the study of elderly people". *Pap. poblac*. 17(69): 151-185.
2. ↑  Sanchez-Gonzalez, D (2015). "Physical-social environments and aging population from environmental gerontology and geography. Socio-spatial implications in Latin America"". *Revista de geografía Norte Grande*. **60**: 97-114. डीओआइ:10.4067/S0718-34022015000100006.
3. ↑  Bankoff, Greg; एवं अन्य (2004). *Mapping Vulnerability: Disasters, Development and People*. London: Earth scan.
कवचपट्ट
Diagram of common elements of warship armor. The belt armor (A) is on the exterior, at the waterline. Also indicated are the main deck (B), the sloping deck armor (C), and the torpedo bulkhead (D).
**कवचपट्ट** (belt armor) इस्पात की उन चादरों को कहते हैं जो जहाजों की रक्षा के लिए उनके चारों ओर मढ़ी रहती हैं। ये चादरें बड़ी मोटी होती हैं, उदाहरणत: १४ इंच; इसलिए इन्हें चादर न कहकर पट्ट कहा जाता है।

इतिहास एवं विकास
----------------

जहाजों को कवचपट्टों से सुरक्षित करने की कल्पना बड़ी पुरानी है। २५० ई.पू. में प्रसिद्ध प्राचीन वैज्ञानिक आर्किमिडीज़ ने अपने देश के राजा हीरों के लिए पीतल के सिक्कड़ों और मोटी रस्सियों से सुरक्षित पोत बनवाया था। १८४० ई. में ब्रिटेन ने लोहे-पत्र-रक्षित पोत फ्ऱांसवालों ने बनाए, जो १८५५ की लड़ाई में बहुत उपयोगी सिद्ध हुए। इसके बाद अन्य देशों में कई जहाज बने जिनपर लोहे के पट्ट चढ़े थे। ये लगभग १ इंच मोटे होते थे। धीरे-धीरे पट्टों की मोटाई बढ़ाई जाने लगी। १८५७ में ४ इंच मोटे पट्टों का उपयोग हुआ, १८६६ में ६ इंच का, १८८१ में २४ इंच का।

स्वभावत: खोज होने लगी कि किस धातु के पट्ट से अधिकतम सुरक्षा होती है। ढलवाँ लोहे, इस्पात और पिटवाँ लोहे में पिटवाँ लोहा ही अधिक अच्छा निकला और पहले इसी धातु का उपयोग किया जाता था। यद्यपि इस्पात पिटवाँ लोहे से अधिक कड़ा अवश्य होता है, तथापि चोट खाने पर वह चटख जाता है। अधिक चिमड़ापन लाने के लिए मुख पर इस्पात और पीठ पर पिटवाँ लोहा लगाने की प्रथा चली। पहले दोनों को जोड़ने में कठिनाई पड़ती थीं, परंतु कुछ समय में एक अच्छी रीति निकली जिसमें पिटवाँ लोहे के पट्ट पर अतितप्त पिघला इस्पात ढाल दिया जाता है। इससे पिटवाँ लोहे का ऊपरी पृष्ठ पिघल जाता है और जोड़ सच्चा बनता है; परंतु अधिक सफलता कैप्टेन टी.जे. ट्रेसिडर की विधि से मिली (सन् १८८७), जिसमें इस्पात के पत्र को ही एक ओर कड़ा कर दिया जाता था और दूसरी ओर नरम रखा जाता था। इसके लिए तप्त इस्पात को पानी की धार से एक ओर शीतल किया जाता था। इससे अच्छा पट्ट बनाने की रीति १८९१ ई. में अमरीका के एक व्यक्ति हार्वी ने आविष्कृत की। इस रीति के अनुसार पिटवाँ लोहे के दो पट्टों के बीच चूर्ण कार्बन रखकर उन्हें दो या तीन सप्ताह तक तप्त रखा जाता था। इससे प्रत्येक पट्ट का एक पृष्ठ इस्पात हो जाता था और एकाएक शीतल करने पर अत्यंत कड़ा हो जाता था। इस प्रकार के बने पट्ट पहले से बहुत अच्छे होते थे, परंतु तब भी उनमें यह त्रुटि थी कि पीठ पर्याप्त चिमड़ी नहीं होती थी। १८९४ ई. में जर्मनी के प्रसिद्ध क्रुप कारखाने ने निकेल तथा क्रोमियम मिश्रित इस्पात के पट्ट बनाए जो एक ओर हार्वी की रीति से कड़े कर दिए जाते थे। ये पट्ट अपने से ढाई गुने मोटे पिटवाँ लोहे के पट्ट के समान पुष्ट होते थे। अब भी जहाजों की बगल को दृढ़ करने के लिए इसी विधि से कवचपट्ट बनते हैं। लगभग १६ इंच की मोटाई से साधारण सुरक्षा मिल जाती हैं।

सन् १९१४-१८ के विश्वयुद्ध में जहाजों की छतों को भी कवचित करने की आवश्यकता पड़ी, क्योंकि ऊपर से हवाई जहाजों से गोलियाँ बरसती थीं या बम गिरते थे और अधिक दूरस्थ तोपों के गोले भी ऊँचाई से गिरते थे। छत के लिए बहुत चिमड़े कवचपट्टों की आवश्यकता पड़ती है। निकेल तथा क्रोमियम पड़े इस्पात यहाँ भी लगाए जाते हैं, परंतु उनका पृष्ठ विशेष कठोर नहीं किया जाता।
NGC 206.
**एनजीसी 206** हमारी समीपवर्ती मंदाकिनी एंड्रोमेडा में एक चमकीला तारों का बादल है। पृथ्वी से देखने पर एंड्रोमेडा में यह सबसे चमकीला दिखता है।

विशेषताएँ
---------

एनजीसी-206 एंड्रोमेडा आकाशगंगा में सबसे समृद्ध और सबसे विशिष्ट तारकीय मेघ है, साथ ही मन्दाकिनियों के स्थानीय समूह में सबसे विशाल और चमकीला तारकीयसृजन क्षेत्रों (star formation region) में से एक है। इसमें 300 से अधिक तारे ऐसे है जिनकी चमक Mb=-3.6 से अधिक है। इसकी पहचान मूल रूप से एडविन हबल द्वारा एक स्टार क्लस्टर (तारों का गुच्छा) के रूप में की गयी थी
, लेकिन वर्तमान में यह एक ओबी एसोसिएशन के रूप में वर्गीकृत किया जाता है। [4] 

एनजीसी-206 , एंड्रोमेडा आकाशगंगा के एक सर्पिल बांह में स्थित है, यह क्षेत्र अनावेशित हाइड्रोजन से मुक्त है। इस क्षेत्र की एक प्रकार की दोहरी संरचना है। एक क्षेत्र जिसकी आयु लगभग 100 लाख वर्ष है तथा इसकी सीमाये H-II क्षेत्र से बनी हैं। दूसरे क्षेत्र की आयु लगभग 4 करोड़ वर्ष और 5 करोड़ के बीच है जिसमे cepheids की संख्या भी शामिल है। दोनों भाग एक अंतरतारकीय धुलों के एक बैंड से विभाजित है, इसमें सैकड़ों स्पेक्ट्रल टाइप ओ और बी तारे भी है।

बाह्य स्त्रोत
-------------

* NGC 206 @ SEDS NGC objects pages
**आत्मबोध** का शाब्दिक अर्थ है, 'स्वयं को जानना'। प्राचीन भारत की शिक्षा में इसका बहुत बड़ा प्रभाव था।

'आत्मबोध', आदि शंकराचार्य द्वारा रचित एक लघु ग्रन्थ का नाम भी है। वेदान्त के मूल ग्रन्थों का अध्ययन आरम्भ करने की पूर्वतैयारी के रूप में शंकराचार्य ने कुछ ‘प्रकरण-ग्रन्थ’ भी लिखे हैं। उन्हीं में ‘आत्मबोध’ नाम का यह छोटा-सा, पर अति महत्त्वपूर्ण ग्रन्थ भी है। वेदान्त के सभी जिज्ञासुओं तथा साधकों के लिये यह अति उपयोगी है। इसमें मात्र अड़सठ श्लोकों के माध्यम से आत्मतत्त्व का निरूपण किया गया है। इसमें श्रीशंकराचार्य ने समझाया है कि इस आत्मा का बोध होने के लिये क्या-क्या साधना आवश्यक है और आत्मबोध हो जाने से साधक को क्या उपलब्धि होती है।

इसका प्रथम श्लोक यह है-

*तपोभिः क्षीणपापानां शान्तानां वीतरागिणाम् ।* 
*मुमुक्षूणामपेक्ष्योऽयमात्मबोधो विधीयते ॥१॥*
श्लोकार्थ - तपों के अभ्यास द्वारा जिन लोगों के पाप क्षीण हो गये है, जिनके चित्त शान्त और राग-द्वेष या आसक्तियों से रहित हो गये है, ऐसे मोक्ष प्राप्ति की तीव्र इच्छा रखनेवाले साधकों के लिए ‘आत्मबोध' नामक इस ग्रन्थ की रचना की जा रही है।

इन्हें भी देखें
---------------

* आत्मबोधोपनिषद

बाहरी कड़ियाँ
-------------

* आत्मबोध (हिन्दी व्याख्या : स्वामी विदेहात्मानन्द)
* आत्मबोध (अंग्रेजी अर्थ सहित)
ज़रा सी टोपी उठाना कभी पश्चिमी संस्कृतियों में एक आम अभिवादन और आदर का संकेत था
**अभिवादन** (greeting) मानव संचार की वह क्रिया होती है जिसमें व्यक्ति एक-दूसरे को अपनी उपस्थिति से अवगत कराते हैं और दूसरे की उपस्थिति को स्वीकारते हैं। अक्सर इसमें दूसरे की उपस्थिति का स्वागत करा जाता है या उसपर प्रसन्नता जतलाई जाती है। आमतौर पर यह व्यक्तियों में आपसी-सम्बन्ध का भी संकेत होता है, चाहे वह औपचारिक हो या अनौपचारिक। अभिवादन परम्पराएँ स्थानों और संस्कृतियों के अधार पर बहुत भिन्न होती हैं लेकिन वे विश्व के हर सामाज में पाई जाती हैं। अभिवादन शारीरिक संकेत (मसलन नमस्ते या हाथ का हिलाना या सिर का झुकाना), बोलकर या इन दोनों को मिलाकर करा जाता है। पत्र या ईमेल जैसे लिखित संचार में भी अभिवादन व्यत्क्त करा जा सकता है।

कुछ भाषाओं में एक ही शब्द या संकेत किसी का स्वागत करने के लिये और उस से विदा होने के लिये प्रयोग होता है। उदाहरण के लिए अंग्रेज़ी में "गुड डे" (Good day), अरबी में "अस-सलाम-आलेकुम" (السلام عليكم), इब्रानी में "शालोम" (שָׁלוֹם) और इतालवी में "च्याओ" (Ciao)। सिर-झुकाना और हाथ मिलाना भी मिलने व विदा करने दोनों के लिये प्रयोगित हैं।

इन्हें भी देखें
---------------

* नमस्ते

सन्दर्भ
-------

1. ↑  "The Savvy Business Traveler's Guide to Customs and Practices in Other Countries: The Dos and Don'ts to Impress Your Hosts and Make the Sale," Dan Blacharski, Atlantic Publishing Company, 2008, ISBN 9781601380135
**आती** (Ati) एक नेग्रिटो मानव जाति है जो दक्षिणपूर्वी एशिया के फ़िलिपीन्ज़ देश के विसाया प्रभाग के मूल निवासियों में से है। इनकी सर्वाधिक जनसंख्या बोराकाय, पनाय और नेग्रोस के द्वीपों पर है। फ़िलिपीन्ज़ में कई अन्य नेग्रिटो जातियाँ रहती हैं - जैसे कि लूज़ोन के आएता लोग, पलावन के बतक लोग और मिन्दनाओ के ममनवा लोग - जिनसे आती आनुवांशिक (जेनेटिक) रूप से सम्बन्धित हैं।

इतिहास
------

आधुनिक काल से २०,००० से ३०,००० वर्ष पहले हिमयुग के दौरान समुद्री सतह नीचे थी क्योंकि बहुत-सा जल बर्फ़ के रूप में जमा हुआ था। भूवैज्ञानिक मानते हैं कि तब बोर्नियो के द्वीप और फ़िलिपीन्ज़ के बीच एक ज़मीनी पुल अस्तित्व में था जो हिमयुग की समाप्ति पर समुद्र में डूब गया। माना जाता है कि आती, आएता व अन्य फ़िलिपीनी नेग्रिटो लोगों के पूर्वज इसी पुल पर चलकर दसियों हज़ार साल पूर्व फ़िलिपीन्ज़ के विसाया क्षेत्र में पहुँचे थे।

इन्हें भी देखें
---------------

* आएता लोग
* नेग्रिटो
* अण्डमानी लोग

सन्दर्भ
-------

1. ↑  "Ati – A language of Philippines". Ethnologue. मूल से 6 अक्तूबर 2012 को पुरालेखित. अभिगमन तिथि 2007-03-26.
2. ↑  Scott, William Henry (1984), *Prehispanic Source Materials for the study of Philippine History*, New Day Publishers, पपृ॰ xix, 3, आई॰ऍस॰बी॰ऍन॰ 971-10-0226-4, मूल से 22 दिसंबर 2016 को पुरालेखित, अभिगमन तिथि 2008-08-05.
**आत्मविश्वास** (self-confidence) वस्तुतः एक मानसिक एवं आध्यात्मिक शक्ति है। आत्मविश्वास से ही विचारों की स्वाधीनता प्राप्त होती है और इसके कारण ही महान कार्यों के सम्पादन में सरलता और सफलता मिलती है। इसी के द्वारा आत्मरक्षा होती है। जो व्यक्ति आत्मविश्वास से ओत-प्रोत है, उसे अपने भविष्य के प्रति किसी प्रकार की चिन्ता नहीं रहती। उसे कोई चिन्ता नहीं सताती। दूसरे व्यक्ति जिन सन्देहों और शंकाओं से दबे रहते हैं, वह उनसे सदैव मुक्त रहता है। यह प्राणी की आंतरिक भावना है। इसके बिना जीवन में सफल होना अनिश्चित है।

बाहरी कड़ियाँ
-------------

* आत्म विकास (गूगल पुस्तक ; लेखक - आनन्द कुमार)
* aalekh/laksha se jeet.htm लक्ष्य से जीत तक
* सफल कैसे बनें? (गूगल पुस्तक ; लेखक - आनन्द पै]
* "Lack of self-confidence", a Buddhist view.
* आत्म सम्मान के 4 कदम
* *आत्म सम्मान*

सन्दर्भ
-------

1. ↑  "यह है आत्मविश्वास ‍बढ़ाने की कुंजी". वेबदुनिया. 3 अक्टूबर 2012. मूल से 1 दिसंबर 2015 को पुरालेखित. अभिगमन तिथि 11 अगस्त 2015.
2. ↑  "आत्मविश्वास बढ़ाने के 5 मंत्र". लाइव हिन्दुस्तान. 1 सितम्बर 2011. मूल से 3 अगस्त 2016 को पुरालेखित. अभिगमन तिथि 11 अगस्त 2015.
**काला टीका** एक भारतीय हिन्दी धारावाहिक है, जिसका प्रसारण ज़ी टीवी पर 2 नवम्बर 2015 से 14 अप्रैल 2017 तक सोमवार से शुक्रवार रात 7 बजे देता था।

कहानी
-----

मिथिला नामक एक नगर में गंगा नदी के पास विश्ववीर झा नामक एक व्यक्ति रहता है, जिसका एक लक्ष्य अपनी बेटी गौरी को सुरक्षित रखना रहता है। उसे एक दिन पता चलता है कि एक बच्ची उसकी बेटी को श्राप से बचा सकती है। वह उसे "काली" को गोद ले लेता है। जिस तरह काला टीका रक्षा करता है, उसी प्रकार काली गौरी की रक्षा करती इस कारण उसका उसे गौरी का काला टीका भी कहते हैं।

पाँच साल बाद
काली (सरगम खुराना) लगातार गौरी (अदा नारंग) को हर तरह से बचाते रहती है। विश्ववीर की एकलौती बेटी होने के कारण गौरी को सभी सुख मिलते हैं, वहीं काली की विश्ववीर ठीक तरीके से देखरेख तक नहीं करता है। विश्ववीर की पहली पत्नी, मंजिरी झा (दलजीत कौर) की कोई संतान नहीं होती और वो काली को अपनी बेटी की तरह पालती है।

कल्याणी कई साल पहले घटे किसी हादसे के कारण विश्ववीर से बदला लेना चाहती है। वो इसके लिए उसकी बेटी गौरी को मारने की योजना बनाती है, पर उससे पहले उसे काली को मारना होता है, ताकि वो गौरी को बचा न सके, लेकिन काली बच जाती है और ये बात मंजिरी को बता देती है।

जब काली और मंजिरी इस बात को लेकर कल्याणी से बहस करते रहते है, उनके बीच झगड़ा शुरू हो जाता है और कल्याणी के हाथों से मंजिरी की हत्या हो जाती है। कल्याणी उसकी मौत को ऐसा दिखाने की कोशिश करती है कि काली ने उसे मारा है। काली कहीं गौरी से दूर न हो जाये, इस कारण विश्ववीर उसका दोष अपने सर ले लेता है और 14 साल के लिए जेल चले जाता है।

14 साल बाद
Dhiraj maurya 14 साल बाद space

सन्दर्भ
-------

1. ↑  "Kaala Teeka coming soon on Zee TV" (अंग्रेज़ी में). ज़ी टीवी. मूल से 25 अक्तूबर 2015 को पुरालेखित. अभिगमन तिथि 21 अक्टूबर 2015.
2. ↑  "काला टीका में नकारात्मक किरदार में नजर आयेंगी मीता". दैनिक ट्रिब्यून. अभिगमन तिथि 21 अक्टूबर 2015.

बाहरी कड़ियाँ
-------------

* आधिकारिक जालस्थल

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
**ऑपेरा मोबाइल** स्मार्टफोन हेतु एक मोबाइल वेब ब्राउजर है। यह ऑपेरा के जावा आधारित मोबाइल वेब ब्राउजर ऑपेरा मिनी का परिवर्धित संस्करण है। यह सिम्बियन तथा विण्डोज़ मोबाइल प्लेटफॉर्म के लिये उपलब्ध है। इसमें एक डैस्कटॉप ब्राउजर की तरह विभिन्न फीचर्स जैसे टैब्स, हिस्ट्री, बुकमार्क्स, सर्च बॉक्स आदि उपलब्ध हैं। 

ऑपेरा मोबाइल इंस्टाल करने हेतु अपने फोन के डिफॉल्ट ब्राउजर में  पर जायें।

हिन्दी समर्थन
-------------

ऑपेरा मोबाइल ब्राउजर हिन्दी (कॉम्पलॅक्स स्क्र्पिट् लेआउट) टैक्स्ट को रॅण्डर करने हेतु फोन के लेआउट इंजन की बजाय अपने स्वयं के इंजन का प्रयोग करता है। जिस कारण फोन में आंशिक हिन्दी समर्थन होने अर्थात फोन में केवल हिन्दी फॉण्ट होने तथा लेआउट इंजन में हिन्दी समर्थन न होने पर भी हिन्दी सही दिखता है अर्थात यदि फोन में हिन्दी टूटी-फूटी तथा बिखरी हुयी दिखायी देती है तो ऑपेरा मोबाइल में सही दिखायी देगी।

केवल कुछ वर्ण ऐसे हैं जिन्हें ब्राउजर सही नहीं दिखा पाता जिनमें "उ" की मात्रा, "ज्ञ" तथा "प्र" के बाद "इ" की मात्रा आदि शामिल हैं। यद्यपि इनसे पठनीयता में विशेष अन्तर नहीं पड़ता परन्तु यदि ये कमियाँ दूर कर ली जायें तो ऑपेरा मोबाइल सर्वश्रेष्ठ हिन्दी मित्र ब्राउजर होगा।

बाहरी कड़ियाँ
-------------